Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 957/12/8807	Michalovce, 8.1.2013
EEČ : 2-66-5-2013

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 3 písmeno b Trestného zákona číslo 140/1961 Zbierky zákonov v znení zákona číslo 403/2004 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
po predchádzajúcej dohode so spoluobvinenými XXXXX, nar. XXXXX a XXXXX, nar. XXXXX,  dňa 15.09.2004 okolo 22.00 h a následne dňa 16.09.2004 v obci XXXXX okres XXXXX, z hospodárskeho dvora XXXXX odcudzili 600 l motorovej nafty, 600 kg sóje, 800 kg kŕmnej zmesky, 1 ks válov, 4 ks prasiat a agregát z motorového vozidla zn. VAZ 2101, čím pre poškodeného XXXXX, nar. XXXXX, trvale bytom XXXXX spôsobili škodu 42.900,- Sk (1424,02 €),
lebo je trestné stíhanie neprípustné podľa § 9 odsek 1 písmeno d
Odôvodnenie:
Policajný orgán Okresného riaditeľstva PZ, ÚJaKP v Michalovciach, Oddelenie skráteného vyšetrovania Veľké Kapušany, uznesením sp. zn. ČVS: XXXXX z 02.11.2004, začal trestné stíhanie a uznesením rovnakej spisovej značky z 13.01.2005 vzniesol obvinenie proti XXXXX, XXXXX a XXXXX pre spolupáchateľstvo trestného činu krádeže podľa § 9 ods. 2, § 247 ods. 1, ods. 3 písm. b) Tr. zákona, účinného do 31.12.2005, na vyššie uvedenom skutkovom základe.

	Poverený príslušník PZ predložil na Okresnú prokuratúru XXXXX vyšetrovací spis s návrhom na zastavenie trestného stíhania proti obvinenému XXXXX,  z dôvodu § 215 ods. 1 písm. d) Tr. poriadku, s poukazom na § 9 ods. 1 písm. d) Tr. poriadku, nakoľko obvinený XXXXX dňa 10.02.2008 zomrel. 

	Preskúmaním vyšetrovacieho spisu som zistil, že návrh povereného príslušníka PZ na zastavenie trestného stíhania proti obvinenému XXXXX  je dôvodný. 

	Vykonaným dokazovaním je preukázané, že skutok, pre ktorý bolo začaté trestné stíhanie a vznesené obvinenie je trestným činom a spáchal ho obvinený XXXXX.

	Obvinený XXXXX dňa 10.02.2008 zomrel. Jeho úmrtie dokladuje úmrtný list Matričného úradu mesta XXXXX. 

	Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Tr. poriadku trestné stíhanie nemožno začať  a ak už bolo začaté, nemožno v ňom pokračovať a má byť zastavené proti tomu, kto zomrel alebo bol vyhlásený za mŕtveho. 

	Vzhľadom na to, že obvinený XXXXX zomrel, bolo potrebné trestné stíhanie proti nemu podľa § 215 ods. 1 písm. d) Tr. poriadku, z dôvodu neprípustnosti trestného stíhania podľa § 9 ods. 1 písm. d) Tr. poriadku zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Novák
prokurátor